След поражението на англичаните на 1 ноември 1914 г. в сражението при Коронел „Инвинсибъл“ заедно с „Инфлексибъл“, на 4 ноември влиза в състава на Специалната ескадра, под командването на вицеадмирал Стърди, за прехващане на ескадрата на Шпее. Поради необходимостта от спешен ремонт на „Инвинсибъл“ крайцерите напускат Англия едва на 11 ноември. Ескадрата на Стърди пристига на Фолкландските острови на 7 декември. А в ранното утро на 8 декември, по време на товаренето в Порт Стенли на въглища, при подхода към Фолкландските острови в 7:50 са засечени „SMS Gneisenau“ („Гнаейзенау“) и „SMS Nürnberg“ („Нюрнберг“), насочени от Шпее за стоварването на десант и унищожаването на британската база. Британските кораби срочно прекратяват товаренето на въглища и започват да вдигат пара. В 10:00 немските кораби забелязват триногите мачти на линейните крайцери, стърчащи от залива и започват да се оттеглят.